text: Fremgang for passagertallet i Billund - men lille
  03 januar 2013 kl. 08.57
  Cimber Sterlings konkurs medførte stor turbulens i Billund lufthavn. Alligevel oplevede lufthavnen en stigning i passagertallet i 2012 - omend beskeden.
  Lufthavnen havde 2.734.807 passagerer i 2012.
  Det er en fremgang på 24.291 passagerer, svarende til 0,9 %.
  Cimber Sterlings konkurs den 3. maj betød umiddelbart en nedgang på mere end 300.000 passagerer.
  Til gengæld havde Air France/KLM en stigning på godt 40.000 passagerer.
  Også Sun-Air havde passagervækst 2012, nemlig 45.000 passagerer.
  Ryanair nu har mere end 700.000 passagerer i Billund Lufthavn. Ryanair introducerede i 2012 seks nye ruter fra Billund, hvilket har medført en stigning på 150.000 passagerer.
  Også Norwegian har åbnet en ny rute til Las Palmas i 2012, og selskabet vil også flyve fra Billund til Alicante i 2013.
  Chartertrafikken havde i 2012 en fremgang på 25.824 passagerer, svarende til et passagertal på 990.956.
  